
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 929 

14 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Διορισμός μέλους του Πολυμελούς Συμβουλίου της Ρι- 
ζαρείου Εκκλησιαστικής Σχολής . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαδικασία είσπραξης των πόσης (ρύσεως εσόδων του 
ΕΟΦ από τις Δημόσιες Οικονομικές Υπηρεσίες και 


διαδικασία επιστροφής των αχρεωστήτως εισπρα- 
χθέντων εσόδων και λοιπών περιπτώσεων επιστρο¬ 
φών . 2 

Προσδιορισμός καθαρού γεωργικού εισοδήματος ... 3 
Τύπος και περιεχόμενο της οριστικής δήλωσης φόρου 
εισοδήματος μισθωτών υπηρεσιών . 4 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Διορισμός μέλους του Πολυμελούς Συμβουλίου της Ριζα- 
ρείου Εκκλησιαστικής Σχολής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 1.1.1840 διαθήκη του Γεωργίου Ραδιόνωφ Ρι- 
ζάρη, ιδρυτή της Εκκλησιαστικής Σχολής Αθηνών, τις από 
10.1.1840, 25.4.1840 και 1.6.1840 προσθήκες αυτής, 
τον από 29.5.1841 κωδίκελλο. 

2. Το αριθμ. 1624/12.5.1841 Β.Δ/γμα αποδοχής των 
προτάσεων του Γ. Ριζόρη για σύσταση Εκκλησιαστικής 
Σχολής. 

3. Τα άρθρα 3 και 4 του Β.Δ/τος αριθμ. 8/8.5.1958 
«Περί Οργανισμού διοικήσεως και διαχειρίσεως της Ριζα- 
ρείου Εκκλησιαστικής Σχολής». 

4. Την 2.3.1994 απόφαση του Πολυμελούς Συμβουλίου 
της Ριζαρείου Εκκλησιαστικής Σχολής. 

5. Την 1026431/268/0006Α/2.3.94 κοινή απόφαση 
του Πρωθυπουργού και του Υπουργού Οικονομικών σχε¬ 
τικά με την ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών. 

6. Την 8/26.4.1994 γνωμοδότηση του Συμβουλίου 
Εθνικών Κληροδοτημάτων. 


Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο 

Διορίζουμε το Νικόλαο Χούλη, καθηγητή Φαρμακευτι¬ 
κής Τεχνολογίας, ως μέλος του Πολυμελούς Συμβουλίου 
της Ριζαρείου Εκκλησιαστικής Σχολής, σε αντικατάσταση 
του παραιτηθέντος εκτελεστού Συμβούλου Φαίδωνα Αθα- 
νασούλα. 

Στον Υπουργό Εθνικής Παιδείας και θρησκευμάτων και 
στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 7 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1136285/10380-25/0016 (2) 

Διαδικασία είσπραξης των πάσης φύσεως εσόδων του 

ΕΟΦ από τις Δημόσιες Οικονομικές Υπηρεσίες και δια¬ 
δικασία επιστροφής των αχρεωστήτως εισπραχθέντων 

εσόδων και λοιπών περιπτώσεων επιστροφών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Ν. 1316/83 «Ίδρυση, Οργάνωση και αρμοδιότη¬ 
τες του Εθνικού Οργανισμού Φαρμάκων (ΕΟΦ)» κ,λπ. 

2. Το άρθρο 40 παρ. 4του Ν. 2065/92 (ΦΕΚ113 Α792) 
με το οποίο καταργήθηκε από της ισχύος της η παράγρα¬ 
φος 1 του άρθρου 55 του Ν. 2000/91 (ΦΕΚ 206 Α'/91) και 
αντικαταστάθηκε η παράγραφος 6 του άρθρου 6 του Ν. 
1965/91 (ΦΕΚ 146 Α'/91) από την παράγραφο 4 του άρ¬ 
θρου 40 του Ν. 2065/92 από της ισχύος της. 

3. Τα αριθ. Α4/1192/5.8.83 και Α4/1263/86 έγγραφα 
του Υπ. Εμπορίου περί ανακοινώσεως των συντελεστών 

νομοθετημένων επιβαρύνσεων που εμπεριέχονται στις τι¬ 
μές των φαρμάκων. 

4. Την αριθ. 0-675/10/15.7.92 (θέμα θ-89) πρόταση 
του Δ.Σ. του ΕΟΦ. 

5. Την αριθ. 1079647/8351/25/0016/16.6.92 (ΦΕΚ 
607 Β'/92) κοινή απόφασή μας. 

6. Την αριθ. 0-616/16.6.93 (θέμα θ-53) πρόταση του 
Δ.Σ. του ΕΟΦ. 

7. Την αριθ. ΔΥ3α/οικ. 370/1994 κοινή απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, για τη μεταβίβαση αρμοδιοτή¬ 
των, αποφασίζουμε: 

1. Η περίπτωση α' της παραγράφου 1 του άρθρου 5 της 
αριθ. 1079647/8351-25/0016/16.9.92 απόφασής μας 
εφαρμόζεται στην περίπτωση της παράδοσης φαρμάκων 
προς τις λοιπές χώρες εκτός από αυτές της ΕΟΚ. 

2. Για την επιστροφή της εισφοράς 15% της παράδοσης 
φαρμάκων προς τις χώρες της ΕΟΚ οι ενδιαφερόμενος 
επιχειρήσεις προσκομίζουν στον ΕΟΦ εκτός από τα δι- 
καιολογητικά που αναφέρονται στις υποπεριπτώσεις I και 
II της περίπτωσης α' της παραγράφου 1 του άρθρου 5 της 
αριθ. 1079647/8351 -25/0016/16.9.92 απόφασή μας και 
τα κατωτέρω δικαιολογητικά: 

α) Τιμολόγιο εξαγωγής (ενδοκοινοτικής παράδοσης) 
θεωρημένο από τη μεσολαβούσα τράπεζα στο οποίο θα 
αναγράφονται, εκτός των άλλων στοιχείων: 

- ο ΑΦΜ/ΦΠΑ του αγοραστή 

- ο τόπος εγκατάστασης αυτού 

- ο τόπος παράδοσης των φαρμάκων 

- π ένδειξη «χωρίς εισφορά 15%» 

β) Αντίγραφο του οικείου παραστατικού της τράπεζας 
που τυχόν μεσολαβεί. 

γ) Τα σχετικά φορτωτικά έγγραφα (φορτωτική μεταφο¬ 
ρέα ή τιμολόγιο διαμεταφορέα) από τα οποία να αποδει- 
κνύεται η μεταφορά ή η αποστολή των φαρμάκων στο 
άλλο κράτος μέλος. 

δ) Υπεύθυνη δήλωση του Ν. 1599/1986, υπογεγραμ¬ 
μένη από το νόμιμο εκπρόσωπο της ενδιαφερομένης επι¬ 
χείρησης, με την οποία θα βεβαιώνεται ότι τα εξαχθέντα 
φάρμακα που αναφέρονται στα συγκεκριμένα τιμολόγια 
εξαγωγής είναι παρασκευαζόμενα στην Ελλάδα, η πραγ¬ 
ματοποίηση της συγκεκριμένης συναλλαγής και κατά συ¬ 
νέπεια η μη ακύρωση μερική ή ολική της αγοραπωλησίας 
και η επαλήθευση του ΑΦΜ/ΦΠΑ του αγοραστή μέσω του 
συστήματος νΐΕ5. 

ε) Εγγραφή της συγκεκριμένης πράξης στον ανακεφα¬ 
λαιωτικό πίνακα ενδοκοινοτικών παραδόσεων της οικείας 
περιόδου. 

3, Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και αφορά τις παραδόσεις 
φαρμάκων στις χώρες της ΕΟΚ από 1 Ιανουάριου 1993 
και μετά. 

Η απόφαση αυτή να δημοσιευθε'. στην Εφημερίδα της 
Κυβερνήσεως. 

Αθήνα, 2 Δεκεμβρίου 1994 

ΟΙ ΥΠΟΥΡΓΟ! 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΟ/ΣΕΟΝ 

ΑΛΕΞ. ΠΑΠΑΔΟΠΟΥΛΟΣ Ν1Κ. ΦΑΡΜΑΚΗΣ 


Αριθ. 1135648/2415/Α0012 (3) 

Προσδιορισμός καθαρού γεωργικού εισοδήματος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΓΕΟΡΠΑΣ 

Έχοντας υπόψη: 

1. Τις διατάξεις του δεύτερου εδαφίου της παραγράφου 
1 του άρθρου 42 του Ν. 2238/1994 «Κύρωση του Κώδικα 
Φορολογίας Εισοδήματος» σύμφωνα με τις οποίες το κα¬ 
θαρό γεωργικό εισόδημα προσδιορίζεται αντικειμενικά 
υπολογιζόμενο με βάση τις καθιερωμένες αρχές της γε¬ 
ωργικής λογιστικής. 

2. Τις διατάξεις του τρίτου εδαφίου της παραγράφου 1 
του άρθρου 42 του Ν. 2238/1994 σύμφωνα με τις οποίες 
με κοινή απόφαση των Υπουργών Οικονομικών και Γεωρ- 
Υίας καθορίζονται τα στοιχεία για την εξειδίκευση της 
αντικειμενικής μεθόδου. 

3. Τις διατάξεις της περίπτωσης ζ’ του δεύτερου άρ¬ 
θρου του Ν. 2238/1994 και της παραγράφου 9 του άρ¬ 
θρου 6 του Ν. 2214/1994, σύμφωνα με τις οποίες ο παρα¬ 
πάνω αντικειμενικός προσδιορισμός εφαρμόζεται από το 
οικονομικό έτος 1995, για τα εισοδήματα που αποκτήθη¬ 
καν στη χρήση 1994. 

4. Την αριθ. 1026431/268/0006Α/2.3.1994 (ΦΕΚ 
154/Β/7.3.1994) απόφαση του Υπουργού Οικονομικών 
νια την ανάθεση αρμοδιοτήτων στους Υφυπουργούς Οικο¬ 
νομικών. 

5. Οτι η παρούσα απόφαση δεν προκαλεί δαπάνη στον 
κρατικό προϋπολογισμό, αποφασίζουμε: 

1. ΚΑΘΑΡΟ ΓΕΩΡΓΙΚΟ ΕΙΣΟΔΗΜΑ 

Το καθαρό γεωργικό εισόδημα της παραγράφου 1 του 
άρθρου 42 του Ν. 2238/1994 συνίσταται από. 

1.1. την πρόσοδο του συντελεστή παραγωγής του ίδιου 
έδαφους, 

1 . 2 . την πρόσοδο του συντελεστή παραγωγής της ίδιας 
εργασίας, 

1.3. την πρόσοδο του συντελεστή παραγωγής ίδιου κε¬ 
φαλαίου, 

1.4. το προκύπτον από την γεωργική εκμετάλλευση 
κέρδος ή ζημία. 

2. ΣΥΝΤΕΛΕΣΤΗΣ ΠΑΡΑΓΩΓΗΣ ΙΔΙΟΥ ΕΔΑΦΟΥΣ 

2.1. Προσδιοριστικά στοιχεία 

Προσδιοριστικό στοιχείο της προσόδου του συντελεστή 
παραγωγής ίδιου εδάφους αποτελεί το υπολογιζόμενο 
ενοίκιο ίδιου, εδάφους. Το ύψος του ενοικίου αυτού ορί¬ 
ζεται κάθε χρόνο με βάση το μέσο ενοίκιο που επικρατεί 
στην περιοχή και για την ίδια ποιότητα εδάφους. 

2.2. Συνεκτιμούμενα στοιχεία 

Γ ια τον προσδιορισμό του παραπάνω ενοικίου ιδίως συ- 
νεκτιμούνται: 

α) η συνολική έκταση, β) το σχήμα, γ) η τοπογραφική κα¬ 
τάσταση (κλίση) και δ) στοιχεία που καθορίζουν τη φυσική 
παραγωγικότητα (σύστασης εδάφους, γονιμότητα). 

3. ΣΥΝΤΕΛΕΣΤΗΣ ΠΑΡΑΓΩΓΗΣ ΙΔΙΑΣ ΕΡΓΑΣΙΑΣ 
3.1. Προσδιοριστικά στοιχεία 

Προσδιοριστικό στοιχείο της προσόδου του συντελεστή 
παραγωγής ίδιας εργασίας αποτελεί η υπολογιζόμενη 
αμοιβή της οικογενειακής εργασίας, το ύψος της οποίας 
ορίζεται κάθε χρόνο από τα εκτιμώμενα ημερομίσθια του 
γεωργού και των μελών της οικογένειάς του, σε όλους 
τους κλάδους της γεωργικής εκμετάλλευσης κατά τη 
διάρκεια του έτους επί το μέσο ημερομίσθιο της περιοχής. 

3.2. Συνεκτιμώμενα στοιχεία: 

Για τον προσδιορισμό της παραπάνω αμοιβής ιδίως συ- 
νεκτιμούνται: 

α) ο χρόνος απασχόλησης, β) η ηλικία, γ) το φύλο. 

4. ΣΥΝΤΕΛΕΣΤΗΣ ΠΑΡΑΓΩΓΗΣ ΙΔΙΟΥ ΚΕΦΑΛΑΙΟΥ 

4.1. Προσδιοριστικά στοιχεία: 

Προσδιοριστικά στοιχεία της προσόδου του συντελεστή 
παραγωγής ίδιου κεφαλαίου αποτελούν: 

α) οι τόκοι του πάγιου κεφαλαίου που ανήκει στον παρα¬ 
γωγό, 

β) οι τόκοι του κυκλοφοριακού κεφαλαίου που ανήκει 
στον παραγωγό. 

4.2. Συνεκτιμούμενα στοιχεία: 

4.2.1. Για τον προσδιορισμό των τόκων του πάγιου κε¬ 
φαλαίου που ανήκει στον παραγωγό. 

4.2. Συνεκτιμούμενα στοιχεία: 

4.2.1. Γ ια τον προσδιορισμό των τόκων του πάγιου κε¬ 
φαλαίου που ανήκει στον παραγωγό ιδίως συνεκτιμού- 
νται: 

α) οι έγγειες βελτιώσεις, β) τα κτίσματα, γ) οι φυτείες, δ) 
τα ζώα, ε) οι κυψέλες, στ) τα μηχανήματα και εργαλεία. 

Το ύψος των τόκων αυτών λαμβάνεται από το μέσο ετή¬ 
σιο όρο της αξίας των παραπάνω στοιχείων επί την συνήθη 
απόδοση των πάγιων στοιχείων της εκμετάλλευσης. 

4.2.2. Για τον προσδιορισμό των τόκων του κυκλοφο- 
ριακού κεφαλαίου συνεκτιμούνται ιδίως: 

α) τα αναλώσιμα υλικά (σπόροι, λιπάσματα, φάρμακα, 
ζωοτροφές κ.λπ.). 

β) τα προϊόντα και εφόδια που είναι στην αποθήκη του 
παραγωγού. 

Το ύψος των τόκων αυτών λαμβάνεται από το μέσο όρο 
της αξίας των παραπάνω στοιχείων επί το μέσο ισχύον επι¬ 
τόκιο βραχυπρόθεσμων αγροτικών δανείων για έξι μήνες 

5. ΚΕΡΔΟΣ ή ΖΗΜΙΑ ΓΕΩΡΓΙΚΗΣ ΕΚΜΕΤΑΛΛΕΥΣΗΣ 
Κέρδος ή ζημία γεωργικής εκμετάλλευσης θεωρείται, η 

διαφορά μεταξύ της αξίας της παραγωγής και του συνόλου 
των δαπανών της παραγωγής, 

6. ΤΡΟΠΟΣ ΥΠΟΛΟΓΙΣΜΟΥ ΤΟΥ ΚΑΘΑΡΟΥ ΓΕΩΡΓΙ¬ 
ΚΟΥ ΕΙΣΟΔΗΜΑΤΟΣ 

Η μέθοδος υπολογισμού του καθαρού γεωργικού εισο¬ 
δήματος είναι η ακόλουθη: 

Από το σύνολο της ακαθάριστης προσόδου αφαιρσύνται 
οι χρηματικές δαπάνες της γεωργικής εκμετάλλευσης. 
Στην ακαθάριστη πρόσοδο περιλαμβάνονται: 
α) οι εισπράξεις από τη διάθεση πάσης φύσεως γεωργι¬ 
κών προϊόντων σε τρίτους, επιδοτήσεις και αποζημιώσεις 
παραγωγής, 

β) η αξία των από τον παραγωγό και την οικογένειά του 
καταναλωθέντων γεωργικών προϊόντων, 
γ) η ετήσια αυξομείωση της καθαρής περιουσίας της γε¬ 
ωργικής εκμετάλλευσης. 

Στις χρηματικές δαπάνες περιλαμβάνονται οι ακόλου¬ 
θες καταβαλλόμενες ή αποτιμημένες σε χρήμα δαπάνες 
σε τρίτους, για την παραγωγή των προϊόντων, οι οποίες 
συνιστούν το κόστος χρησιμοποίησης των συντελεστών 
παραγωγής που δεν ανήκουν στον παραγωγό: 

α) το καταβαλλόμενο ενοίκιο σε τρίτους για την ενοι- 
κίαση γεωργικών εκτάσεων, 
β) η αμοιβή της ξένης εργασίας, 
γ) η αξία των αναλώσιμων υλικών και εφοδίων (λιπά- 
σματα, φάρμακα, καύσιμα, ζωοτροφές κ.λπ.), 
δ) οι καταβαλλόμενοι τόκοι, 


ε) οι αποσβέσεις κεφαλαίων, 
στ) η αμοιβή υπηρεσιών τρίτων (τέλη, ασφάλιστρα), 

ζ) λοιπές σχετικές δαπάνες που αναφέρονται σε τρί¬ 
τους. 

7. ΔΙΑΔΙΚΑΣΙΑ ΕΦΑΡΜΟΓΗΣ 

7.1. Αρμοδιότητα Εφαρμογής 
Ο υπολογισμός του καθαρού γεωργικού εισοδήματος 

ανά στρέμμα και είδος προϊόντος ή κατά κεφαλή και είδος 
εκτρεφόμενου ζώου ή κατά άλλη μονάδα για ειδικές περι¬ 
πτώσεις θα γίνεται από τους αρμόδιους της Διεύθυνσης 
Γεωργίας κάθε νομού καϊγια όλα τα προϊόντα του νομού. 

7.2. Βάση υπολογισμού 

Βάση υπολογισμού θα αποτελόσουν τα διαθέσιμα λογι¬ 
στικά στοιχεία γεωργικών εκμεταλλεύσεων και κυρίως 
στοιχεία της έρευνας ΔΙΓΕΛΠ (Δίκτυο Γεωργικής Λογιστι- 
κής Πληροφόρησης - ΗΙΟΑ) και της έρευνας γεωργικού 
εισοδήματος ή από οποιαδήποτε άλλα στοιχεία. 

Οι πιο πάνω εκτιμήσεις, ανάλογα με τις ιδιαιτερότητες 
κάθε νομού και κάθε καλλιέργειας μπορούν να εξειδικευ¬ 
τούν κατά ζώνη καλλιεργούμενης έκτασης (πεδινή - 
ορεινή - ημιορεινή) και δυνατότητα άρδευσης ή μη ή όποια 
άλλη διάκριση κρίνεται αναγκαία, τόσο για τις καλλιέρ¬ 
γειες γης όσο και για τις εκτροφές ζώων ή τις άλλες μονά¬ 
δες παραγωγής των ειδικών περιπτώσεων. 

7.3. Χρόνος εφαρμογής. 

Σύμφωνα με την παράγραφο 3 του άρθρου 42 του Ν. 
2238/1994 κάθε Διεύθυνση Γ εωργίας θα πρέπει να υπο¬ 
βάλλει πίνακα με τις εκτιμήσεις για το καθαρό γεωργικό ει¬ 
σόδημα όλων των προϊόντων του νομού, καθώς και εκτιμή¬ 
σεις για το αντιπροσωπευτικό ενοίκιο, ανά στρέμμα γεωρ¬ 
γικής γης, οπωσδήποτε πριν την 15ην Ιανουαρίου κάθε 
έτους, για το καθαρό γεωργικό εισόδημα και το αντιπρο¬ 
σωπευτικό ενοίκιο ανά στρέμμα γεωργικής γης, του προη¬ 
γούμενου έτους, στην αρμόδια επιτροπή του νομού για να 
ακολουθηθεί απρόσκοπτα η διαδικασία που περιγράφεται 
στο ν. 2238/1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1994 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΓΕΩΡΓΙΑΣ 

ΔΗΜ. ΓΕΟΡΓΑΚΟΠΟΥΛΟΣ ΓΕΩΡΓ. ΜΩΡΑΪΤΗΣ 

-♦- 

Αριθ. 1132752/2385/Α0012 (4 ) 

Τύπος και περιεχόμενο της οριστικής δήλωσης φόρου ει¬ 
σοδήματος μισθωτών υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την 1026431/268/0006Α/2.3.1994 κοινή απόφαση 
του Πρωθυπουργού και του Υπουργού Οικονομικών περί 
ανάθεσης αρμοδιοτήτων στους Υφυπουργούς Οικονομι¬ 
κών. 

2. Τις διατάξεις των παραγράφων 3 και 8 του άρθρου 59 
του Ν. 2238/1994 (ΦΕΚ 151/Α/16.9.1994). 

3. Την ανάγκη απλούστευσης του εντύπου της οριστι¬ 
κής δήλωσης του φόρου μισθωτών υπηρεσιών, καθώς και 
της διαδικασίας απόδοσης αυτού του φόρου, για τους 
υποχρέους που έχουν μηχανογραφικό σύστημα εκκαθάρι¬ 
σης του υπολογισμού του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Ότι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, πέραν από 
εκείνη που έχει προϋπολογισθεί για την εκτύπωσή του, 
αποφασίζουμε: 

1. Ορίζουμε τον τύπο και το περιεχόμενο του εντύπου 
της οριστικής δήλωσης με τα ποσά φόρου εισοδήματος, 
τελών χαρτοσήμου και εισφοράς ΟΓΑ, που παρακρατήθη¬ 
καν από εισοδήματα μισθωτών υπηρεσιών, όπως το 
έντυπο αυτό έχει στο σχετικό υπόδειγμα, το οποίο επισυ¬ 
νάπτεται ως παράρτημα της παρούσας. 

2. Η υπόψη δήλωση υποβάλλεται στην αρμόδια δημόσια 
οικονομική υπηρεσία σε δύο (2) αντίτυπα, από τα οποία το 
ένα παραμένει σε αυτήν και το άλλο αποστέλλεται στο 
ΚΕ.Π.Υ.Ο., συνοδευόμενο κατά περίπτωση, είτε από το 
δεύτερο αντίτυπο των εκδοθεισών βεβαιώσεων αποδο¬ 
χών ή συντάξεων είτε από μαγνητικά μέσα τα οποία περιέ¬ 
χουν το σύνολο των στοιχείων που προβλέπονται να περι¬ 
λαμβάνονται στις εκδιδόμενες βεβαιώσεις, αποδοχών ή 
συντάξεων. Στις περιπτώσεις που τα μαγνητικά μέσα υπο¬ 
βάλλονται, αντί στην κατά τόπο ή καθ’ύλην αρμόδια ΔΟΥ, 
στην αρμόδια ΔΟΥ του κεντρικού καταστήματος, το δεύ¬ 
τερο αντίγραφο της οριστικής δήλωσης αποστέλλεται 
μόνο του στο ΚΕ.Π.Υ.Ο. 


3. Φυσικά ή νομικά πρόσωπα που κατέβαλαν μισθούς, 
ημερομίσθια, τακτικές ή πρόσθετες ή άλλες αμοιβές, για 
εξαρτημένη εργασία ή συντάξεις σε δικαιούχους, για τα 
πάνω από τα 31 πρόσωπα, οφείλουν να συμπληρώνουν 
καταστάσεις, οι οποίες πρέπει να περιέχουν απαραιτήτως 
τα στοιχεία που αναγράφονται στη δεύτερη σελίδα του 
εντύπου της υπόψη δήλωσης και να επισυνάπτονται σε 
αυτό. 

4. Φυσικά ή νομικά πρόσωπα που κατέβαλαν μισθούς, 
ημερομίσθια, τακτικές ή πρόσθετες ή άλλες αμοιβές, για 
εξαρτημένη εργασία ή συντάξεις σε δικαιούχους, μπορούν 
να χρησιμοποιούν, αντί για το προσχεδιασμένο έντυπο 
(Φ-01.015) της παραγράφου 1 της παρούσας, έντυπα μη- 
χανογραφικώς σχεδιασμένα, εφόσον αυτά περιέχουν όλα 
τα στοιχεία που αναγράφονται στην πρώτη και στις επόμε¬ 
νες σελίδες του εγκεκριμένου εντύπου της οριστικής δή¬ 
λωσης εκκαθάρισης φόρου εισοδήματος μισθωτών υπη¬ 
ρεσιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1994 

Ο ΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Φ-01.015 


Προς τον Προϊστ άμενο ΔΟΥ 
Οικονομικό έτος. 


Αποδοχές απο 1/1/19 ... έως 31/12/19.. 


(ΥΠΟΒΑΛΛΕΤΑΙ ΣΕ ΔΥΟ ΑΝΤΙΤΥΠΑ) 

ΠΡΟΣΟΧΗ: Δε θα γίνει εκκαθάριση 
με βάση το φάρα της κλίμακας 
του άρθρου 9 του ν.δ. 3323/1955 


Αριθ. Δήλωσης 


Ονοματεπώνυμο (Επωνυμία) 


< ο ονοματεπώνυμο (I 

III2 

Είδος επιχείρησης 


ΟΡΙΣΤΙΚΗ ΔΗΛΩΣΗ 

Με το ποσό φόρου, τελών χορτ. και εισφοράς ΟΓΑ που αναλογούν και παρακρατήθηκαν 

(Επωνυμία) ___ _ _ του πατέρα 

_ 014 ή συζύγου - 


14 § I Αριθμός ταυτότητας 


— I-] Διεύθυνση 

Αριθμός Φορολ. Μητρώου _ 


_ Αριθ τηλεφ. 


ίδ 11 Ονοματεπώνυμο (Επωνυμία) 

Μ*Η 

2*2 Διεύθυνση: __, 




<ΟΔΟΣ-ΑΡΙΘ.-ΤΑΧ. ΚΩΔ.-ΣΥΝΟΙΚΙΑ-ΠΟΛΗ ή ΧΟΡΙΟ) 


Αριθ. τηλεφ. 


ΑΝΑΚΕΦΑΛΑΙΩΣΗ ΑΠΟΔΟΧΩΝ ΚΑΙ ΛΟΙΠΩΝ ΣΤΟΙΧΕΙΩΝ 



Εκδοση 1994 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Σελίδα 2 


ΑΝΑΛΥΤΙΚΟΣ ΠΙΝΑΚΑΣ ΜΕ ΤΑ ΣΤΟΙΧΕΙΑ ΤΩΝ ΔΙΚΑΙΟΥΧΩΝ ΚΑΙ ΤΑ 



ΤΟΥ ΔΙΚΑΙΟΥΧΟΥ 


α/α 

Ονοματεπώνυμο 

και όνομα πατέρα ή συζύγου κατά περίπτωση 

Διεύθυνση κατοικίας 

{πόλη, οδός, αριθμός, ΤΑΧ.ΚΩΔ. ή συνοικία) 

Αριθμός 

Φορολ, Μητρώου 





ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΠΟΖΑΤΩΝ ΑΜΟΙΒΩΝ ΚΤΛ. ΠΟΥ ΚΑΤΑΒΛΗΘΗΚΑΝ ΣΤΟ ΕΤΟΣ 19. 


Προστατευόμενα 

μέλη 


Διάρκεια εργασίας 


Από - Μέχρι 


Μείον οι 
κρατήσεις για 
Ακαθάριστες τα Ασφαλ/κά 
αποδοχές ταμεία κτλ. 

πλην φόρου 
εισοδήματος 


Καθαρές 

αποδοχές 


Ποσά που υπολο¬ 
γίστηκαν για φόρο 
εισοδήματος στις 
καθαρές αποδοχές 
σύμφωνα με τις 
διατάξεις του 
άρθρου 1 του 
Ν.2019/1992. 

{ποσά που αναλογούν) 


Ποσά φόρου που 
παρακρατήθηκαν 
και αποδόθηκαν 
στο Δημόσιο. Στα 
ποσά φόρου που υπο 
λογίστηκαν μετά 
την 1-7-1994 ανα¬ 
γνωρίζεται έκπτωση 
με ποσοστό 5% 
(ποσά που παρακ/καν) 
14 



ΣΥΝΟΛΟ I - 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ 


1. Η δήλωση αυτή υποβάλλεται από όσους έχουν υποχρέωση να παρακρατούν φόρο, σύμφωνα με τις διατάξεις 
της παραγράφου 1 του άρθρου 1 του ν.2019/1992. Επιδίδεται μέσα στο μήνα Μάρτιο κάθε έτους, στον 
Προϊστάμενο της Δημόσιας Οικονομικής Υπηρεσίας στην περιφέρεια της οποίας καταβλήθηκαν οι αμοιβές 
στους δικαιούχους και περιλαμβάνει το ονοματεπώνυμο και τη διεύθυνση κατοικίας κάθε δικαιούχου, τον 
αριθμό φορολογικού μητρώου του, το ποσό των αμοιβών, το φόρο που παρακρατήθηκε από αυτές, για κάθε 
μισθωτό ή ημερομίσθιο ή συνταξιούχο, κατά περίπτωση. Στις περιπτώσεις που δηλώνεται από τους υποχρέ- 
ους ότι δεν υπάρχει Αριθμός Φορολ. Μητρώου θα αναγράφεται: 

α) Ο Αριθμός Αστυνομικής Ταυτότητας, για νέους μισθωτούς που για οποιοδήποτε λόγο δεν είχαν υποχρέωση 
υποβολής δήλωσης. 

β) Για τους μισθωτούς που εργάζονται στην επιχείρηση από προηγούμενα έτη, καθώς και τους ήδη συνταξιού¬ 
χους που δεν έχουν Αριθμό Φορολογικού Μητρώου θα αναγράφεται στη δήλωση αυτή ο Αριθμός Αστυνομικής 
Ταυτότητας και παράλληλα θα συνυποβάλλεται υπεύθυνη δήλωσή τους του ν.1599/1986, με την οποία θα 
δηλώνεται ο λόγος για τον οποίο δεν έχουν λάβει Α.Φ.Μ. 

γ) Για τις έγγαμες γυναίκες που δεν έχουν Αριθμό Φορολ. Μητρώου θα αναγράφεται στην οριστική δήλωση ο 
Αριθμός Φορολ. Μητρώου του συζύγου τους, εφόσον υποβάλλουν με αυτόν κοινή δήλωση, διαφορετικά (εάν 
βρίσκονται σε διάσταση κ.τ.λ.) θα αναγράφεται ο Αριθμός της Αστυνομικής των Ταυτότητας. 

2. Κατά τη σύνταξη της οριστικής αυτής δήλωσης φόρου μισθωτών υπηρεσιών δε διενεργείται εκκαθάριση 
φόρου, αλλά απλώς εμφανίζονται τα ποσά του φόρου που παρακρατήθηκαν. 

3. Η υποβολή της δήλωσης αυτής δεν παράγει έννομα αποτελέοματα αν δεν έχουν υποβληθεί οι οικείες προσω¬ 
ρινές δηλώσεις ή δεν έχει αποδοθεί με αυτές ολόκληρο το ποσό της οφειλής που προκύπτει για τον παρακρα- 
τούμενο φόρο μισθωτών υπηρεσιών. Συνεπώς, σε περίπτωση που προκύπτουν διαφορές μεταξύ των ποσών 
των προσωρινών δηλώσεων που έχουν υποβληθεί και της οριστικής δήλωσης, πρέπει να προηγείται η υποβο¬ 
λή συμπληρωματικών προσωρινών δηλώσεων μετά του τυχόν οφειλομένου κατά περίπτωση πρόσθετου φόρου 
και να ακολουθεί η υποβολή της οριστικής δήλωσης. 

4. Οσοι έχουν υποχρέωση να υποβάλλουν οριστική δήλωση φόρου μισθωτών υπηρεσιών, εφόσον απασχολούν 
περισσότερους από πενήντα (50) μισθωτούς ή χορηγούν συντάξεις, μερίσματα βοηθήματα ή άλλες παροχές 
σε περισσότερους από πενήντα (50) συνταξιούχους και χρησιμοποιούν μηχανογραφικά μέσα για τη μισθοδο¬ 
σία όσων εργάζονται σε αυτούς ή τη χορήγηση των προηγουμένων παροχών στους συνταξιούχους υποχρεού- 
νται να υποβάλλουν σε μαγνητικά μέσα το σύνολο των στοιχείων που προβλέπεται να περιλαμβάνονται στις 
εκδιδόμενες βεβαιώσεις αποδοχών ή συντάξεων, καθώς και το φόρο που παρεκράτησαν από αυτούς. 

Όσοι έχουν υποχρέωση να υποβάλλουν οριστική δήλωση φόρου μισθωτών υπηρεσιών και απασχολούν ολιγό- 
τερους από πενήντα (50) μισθωτούς ή χορηγούν συντάξεις, μερίσματα, βοηθήματα ή άλλες παροχές σε 
ολιγότερους από πενήντα (50) συνταξιούχους, μπορούν εάν το επιθυμούν να υποβάλλουν σε μαγνητικά μέσα 
το σύνολο των στοιχείων που προβλέπεται να περιλαμβάνονται στις εκδιδόμενες βεβαιώσεις για τις αποδοχές 
των μισθωτών ή τις συντάξεις και λοιπές παροχές που κατέβαλαν στους συνταξιούχους, καθώς και το φόρο 
που παρεκράτησαν από αυτούς, ανεξάρτητα αν χρησιμοποιούν μηχανογραφικά μέσα για τη μισθοδοσία όσων 
εργάζονται σε αυτούς ή τη χορήγηση των προηγουμένων παροχών στους συνταξιούχους. 

Στην περίπτωση αυτή δεν υποβάλλεται το δεύτερο αντίτυπο της οικείας βεβαίωσης (1012127/101 /Α001 - 
2/ΠΟΛ 1030/27-1-1993 απόφαση και 1026579/258/Α0012/ΠΟΛ 1069/17-2-1993 δ/γή Υπ.Οικονομι¬ 
κών). 

5. Η υποβολή οριστικής δήλωσης φόρου μισθωτών υπηρεσιών με διαφορετικό από ότι ορίζεται στην 
1012/127/ΠΟΛ 1030/27-1-1993 Α.Υ.Ο. τρόπο δεν παράγει έννομα αποτελέσματα. Σημειώνεται, ότι η ορι¬ 
στική δήλωση που στέλνεται με το Ταχυδρομείο δεν παράγει, επίσης, έννομα αποτελέσματα. 

6. Αν τυχόν, έχουν καταβληθεί αναδρομικά ποσά αποδοχών ή συντάξεων, με βάση νόμο, δικαστική απόφαση ή 
συλλογική σύμβαση, τότε θα αναγραφούν σε ξεχωριστή σειρά της οριστικής δήλωσης, κάτω από τις τακτικές 
αποδοχές, συνολικά ανεξάρτητα από το χρόνο καταβολής. 

7 Ο φόρος εισοδήματος που αναλογεί στις αποδοχές που καταβάλλονται από 1-7-1994 και μετά μειώνεται 
κατά ποσοστό 5%. 

8. Για την περίοδο 1 /I /1994 - 30/6/1994 ο φόρος που αναλογεί πρέπει να είναι ίσος με το φόρο που παρακρα¬ 
τήθηκε. 


ν.Ε.Ε.Α.Α. ΥΠΟΥΡΓΕΙΟΥ ΟΙΚΟΝΟΜΙΚΩΝ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



